ໃນວັນທີ 13 ພະຈິກ, ໜັງສືພິມປະຊາຊົນ ມີບົດຂຽນທີ່ມີຫົວຂໍ້ວ່າ “ຫວຽດນາມ ມີຄວາມພະຍາຍາມ ເພື່ອປະຊາຄົມອາຊຽນ “ສະໜິດຕິດພັນ ແລະ ເປັນເຈົ້າການຮັບມື”, ບົດຂຽນ ໄດ້ວິເຄາະວ່າ, ປີ 2020 ແມ່ນປີທີ່ມີຄວາມໝາຍສຳຄັນພິເສດສຳລັບອາຊຽນ.
ຄຽງຄູ່ກັບຂໍ້ໄດ້ປຽບເຫຼົ່ານີ້, ອາຊຽນ ກຳລັງປະເຊີນໜ້າກັບສິ່ງທ້າທາຍຫຼາຍຢ່າງ, ເຊັ່ນ: ສະພາບການທີ່ສັບສົນ ແລະ ບໍ່ສາມາດຄາດເດົາໄດ້ໃນໂລກ ແລະ ພາກພື້ນ, ແລະ ຂູ່ເຂັນດ້ານຄວາມປອດໄພທີ່ບໍ່ແມ່ນແບບດັ້ງເດີມ, ເຊັ່ນ: ການລະບາດຂອງພະຍາດ COVID-19 ທີ່ລະບາດຢ່າງສັບສົນ ແລະ ຄວບຄຸມຍາກ, ສົ່ງຜົນກະທົບຕໍ່ເສດຖະກິດໂລກເວົ້ົ້າລວມທົ່ວໄປ ແລະ ເສດຖະກິດຂອງບັນດາປະເທດສະມາຊິກອາຊຽນເວົ້າສະເພາະ, ເຮັດໃຫ້ການເຕີບໂຕທາງດ້ານເສດຖະກິດ ຂອງບັນດາປະເທດທີ່ບໍ່ບັນລຸຕາມແຜນການ, ສ້າງຜົນກະທົບອັນໃຫຍ່ຫຼວງຕໍ່ຊີວິດ, ເສດຖະກິດ - ສັງຄົມຂອງປະຊາຊົນ.
ຈາກບັນດາສິ່ງທ້າທາຍ ແລະ ຂໍ້ຫຍຸ້ງຍາກ, ພ້ອມທັງຂໍ້ກຳນົດ ແລະ ໜ້າທີ່ຂອງການກໍ່ສ້າງປະຊາຄົມອາຊຽນ, ຫວຽດນາມ ໃນຖານະເປັນປະທານອາຊຽນໄດ້ເລືອກຫົວຂໍ້ “ອາຊຽນສະໜິດຕິດພັນ ແລະ ເປັນເຈົ້າການຮັບມື”, ຫວຽດນາມ ປາດຖະໜາຢາກຢັ້ງຢືນວ່າ ຄວາມສາມັກຄີແມ່ນການຕັດສິນໃຈກັບຄວາມຍືນຍົງຂອງອາຊຽນ. ປະຊາຄົມອາຊຽນທີ່ມີຄວາມສາມັກຄີ ແລະ ພັດທະນາ ເຊິ່ງສາມາດເໝາະສົມ ເຂົ້າກັບບັນດາປັດໃຈອິດທິພົນຈາກພາຍນອກຢ່າງມີປະສິດທິຜົນ ແລະ ການເປັນເຈົ້າການຮັບມື ຈະຊ່ວຍໃຫ້ສາມາດເພີ່ມທະວີຄວາມເຂັ້ມແຂງໂດຍລວມຂອງອາຊຽນ.
ໃນຖານະທີ່ເປັນປະທານອາຊຽນ, ຫວຽດນາມ ໄດ້ສະແດງຈິດໃຈທີ່ຖືກຕ້ອງຂອງ “ອາຊຽນສະໜິດຕິດພັນ ແລະ ເປັນເຈົ້າການຮັບມື” ກັບການກະທຳຕົວຈິງ ຄືໃນການປະເຊີນໜ້າກັບຜົນກະທົບຂອງໂລກລະບາດ, ຫວຽດນາມຮ່ວມມືກັບບັນດາປະເທດສະມາຊິກອາຊຽນ ເພື່ອຈັດກອງປະຊຸມທີ່ສຳຄັນປຶກສາຫາລື ແລະ ອອກຖະແຫຼງການຕອບສະໜອງຕໍ່ການລະບາດຂອງພະຍາດ COVID-19, ສ້າງຕັ້ງກົນໄກຕ່າງໆ, ເຊັ່ນ ກອງທຶນອາຊຽນເພື່ອຕອບສະໜອງພະຍາດ COVID-19, ສ້າງສາງສຳຮອງອຸປະກອນດ້ານການແພດອາຊຽນ ແລະ ສູນອາຊຽນເພື່ອຕອບໂຕ້ພະຍາດທີ່ເກີດຂື້ນ...
ໃນຊຸມປີມໍ່ໆມານີ້, ຄວາມມານະພະຍາຍາມຂອງຫວຽດນາມ ໃນຖານະເປັນປະທານອາຊຽນ 2020 ໄດ້ປະກອບສ່ວນຢ່າງໃຫຍ່ຫຼວງເຂົ້າ ໃນການສ້າງປະຊາຄົມອາຊຽນກ່ຽວກັບຄວາມສາມັກຄີ, ຄວາມສະໜິດຕິດພັນລະຫວ່າງບັນດາປະເທດສະມາຊິກ ແລະ ໄດ້ຮັບການສະໜັບສະໜູນ, ເຮັດວຽກຢ່າງໃກ້ຊິດກັບບັນດາປະເທດຄູ່ຮ່ວມສະໜິດຕິດພັນ.
ບົດຂຽນໄດ້ສະແດງຄວາມເຊື່ອໝັ້ນວ່າ ໃນຖານະເປັນປະທານອາຊຽນ 2020, ຫວຽດນາມ ຈະສົມທົບກັບບັນດາປະເທດສະມາຊິກອື່ນໆ ເພື່ອຜ່ານຜ່າທຸກຄວາມຫຍຸ້ງຍາກ, ຮັກສາຄວາມສັນຕິພາບ, ສະຖຽນລະພາບ ແລະ ຄວາມຈະເລີນຮຸ່ງເຮືອງ.
ຄຳຮຸ່ງ